**יו. אס. ססואולו קלצ'יו** (באיטלקית: **Unione Sportiva Sassuolo Calcio** או בקיצור **Sassuolo**) היא קבוצת כדורגל איטלקית מהעיר ססואולו שבאמיליה-רומאניה. כינוי המועדון הנפוץ בתקשורת הוא "הנרוברדי" (השחורים-ירוקים).

ססואולו הוקמה בשנת 1920, וכיום משחקת בליגה הראשונה באיטליה, הסרייה א'.

היסטוריה
--------

### ליגות נמוכות

המועדון הוקם בשנת 1920, ושיחק בליגות מקומיות חובבניות עד לשנת 1968, בה עלה המועדון לסרייה ד'. בשנת 1974 התאחד המועדון עם קבוצות מקומיות אחרות, ויחד קראו לקבוצה יו.אס. ססואלו קלצ'יו ("US Sassuolo Calcio"). בשנת 1984 עלה המועדון לסרייה סי 2 - הליגה המקצוענית הנמוכה ביותר בכדורגל האיטלקי, אולם ירד שוב לסרייה ד' ב-1990 שם הוא נשאר עד סוף העשור, אשר בסיומו הצליח לחזור לליגה השלישית.

בשנת 2006 ססואולו העפילה לסרייה סי 1, לאחר שניצחה בגמר הפלייאוף את סאנסוינו. ב-2007, תחת המאמן מסימיליאנו אלגרי, החמיצה הקבוצה הזדמנות לעלות לסרייה ב', כאשר בשלבי סיום העונה הפסידה את אפשרות העלייה האוטומטית ל-U.S. Grosseto 1912, והפסידה בחצי גמר הפלייאוף למונצה. ב-2008, עדיין תחת אימונו של אלגרי, הצליחה ססואולו להעפיל לסרייה ב' לראשונה בתולדותיה.

### סרייה א' ו-ב'

בעונתה הראשונה בסרייה ב', סאסואולו כמעט והצליחה להגיע לשלב הפלייאוף, אך סיימה את העונה במקום השביעי. בעונה שלאחר מכן הצליחה להגיע לשלב הפלייאוף לאחר שסיימה במקום הרביעי, אך נעצרה בשלב חצי הגמר ולא הצליחה להעפיל כאשר הפסידה לטורינו. גם בעונה שלאחריה הפסידה בחצי גמר הפלייאוף, הפעם לסמפדוריה.

בעונת 2012/2013, תחת המאמן אאוזביו די פרנצ'סקו, הצליחה הקבוצה לזכות באליפות הסרייה ב' ולהעפיל לסרייה א' לראשונה בתולדותיה. ב-25 באוגוסט 2013, שיחקה ססואולו את המשחק הראשון בתולדותיה בסרייה א', משחק שבו הפסידה 0–2 לטורינו. המשחק השני של הקבוצה היה מול ליבורנו, בו הבקיע החלוץ סימונה זאזה את השער הראשון של המועדון בתולדות הליגה, משחק בו הפסידה הקבוצה 1–4. ב-22 בספטמבר ספגה ססואולו תבוסה 0–7 לאינטר מילאנו. רק במחזור החמישי השיגה הקבוצה את הנקודה הראשונה שלה, כשסיימה בתיקו 1-1 עם נאפולי. ב-20 באוקטובר 2013 ניצחה הקבוצה את משחקה הראשון בסרייה א', כאשר ניצחה את בולוניה 2–1. במהלך העונה פוטר אאוזביו די פרנצ'סקו מתפקיד המאמן, ובמקומו מונה אלברטו מאלסאני, אשר תחתיו הצליחה הקבוצה לסיים במקום ה-17, ובכך להבטיח את מקומה בסרייה א' גם בעונת 2014/2015. מלך השערים של הקבוצה באותה העונה היה דומיניקו ברארדי, כשסיים את העונה עם 16 שערי ליגה.

בעונת 2014/2015 סיימה הקבוצה במקום ה-12 בליגה, כאשר דומיניקו ברארדי מסיים שוב כמלך השערים של המועדון עם 15 שערי ליגה.

בעונת 2015/2016 סיימה הקבוצה במקום השישי בליגה, תוך שהיא מנצחת במהלך העונה את נאפולי, יובנטוס ואינטר, ומצליחה להעפיל למוקדמות הליגה האירופית לראשונה בתולדותיה. ב-25 באוגוסט 2016, הצליחה הקבוצה להעפיל לשלב הבתים של הליגה האירופית לאחר שגברה על לוצרן ועל הכוכב האדום בלגרד. בשלב הבתים הוגרלה ססאולו יחד עם גנק, אתלטיק בילבאו וראפיד וינה. הקבוצה סיימה במקום האחרון בית, עם ניצחון אחד, במחזור הראשון, 0–3 על אתלטיק בילבאו, וכן תיקו 1-1 עם ראפיד וינה ותיקו 2-2 עם גנק, והודחה. בליגה סיימה ססואולו באותה העונה במקום ה-12.

בשתי העונות הבאות (2017/2018 ו-2018/2019) סיימה הקבוצה במקום ה-11 והבטיחה את מקומה בליגה ביתר ביטחון. בשתי העונות לאחר מכן (2019/2020 ו-2020/2021) סיימה הקבוצה במקום ה-8.

בעונת 2021/2022 סיימה הקבוצה במקום ה-11, והעפילה לראשונה בתולדותיה לרבע גמר הגביע האיטלקי, בו הפסידה 1–2 ליובנטוס.

בעונת 2022/2023 סיימה הקבוצה במקום ה-13.

ססואולו במפעלים האירופיים
-------------------------

| עונה | תחרות | סיבוב | מועדון | בית | חוץ | סה"כ |
| --- | --- | --- | --- | --- | --- | --- |
| 17–2016 | הליגה האירופית | שלב המוקדמות
השלישי | שווייץשווייץ לוצרן | 3–0 | 1–1 | **4–1** |
| שלב הפלייאוף | סרביהסרביה הכוכב האדום בלגרד | 3–0 | 1–1 | **4–1** |
| בית 6 | ספרדספרד אתלטיק בילבאו | 3–0 | 1–3 | **מקום רביעי בבית** |
| אוסטריהאוסטריה ראפיד וינה | 2–2 | 1–1 |
| בלגיהבלגיה גנק | 2–0 | 3–1 |

סגל שחקנים
----------

נכון ל-1 בפברואר 2024

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 2 | איטליהאיטליה | מגן | פיליפו מיסורי  |
| 3 | נורווגיהנורווגיה | מגן | מרקוס הולמגרן פדרסן  (בהשאלה מפיינורד) |
| 5 | קרואטיהקרואטיה | מגן | מרטין ארליץ'  |
| 6 | סרביהסרביה | קשר | אורוש ראצ'יץ'  |
| 7 | ברזילברזיל | קשר | מתאוס הנריקה  |
| 8 | איטליהאיטליה | חלוץ | סמואלה מולטיירי  |
| 9 | איטליהאיטליה | חלוץ | אנדראה פינמונטי  |
| 10 | איטליהאיטליה | חלוץ | דומיניקו ברארדי  |
| 11 | אלבניהאלבניה | קשר | נדים באירמי  |
| 13 | איטליהאיטליה | מגן | ג'אן מרקו פרארי  (קפטן) |
| 14 | גינאה המשווניתגינאה המשוונית | קשר | פדרו אוביאנג  |
| 15 | נורווגיהנורווגיה | חלוץ | אמיל קונראדסן קאידה  |
| 19 | אלבניהאלבניה | בלם | מאראש קומבולה  (בהשאלה מרומא) |
| 20 | ספרדספרד | חלוץ | סאמו קאסטייחו  (בהשאלה מולנסיה) |

 |  | 

| מס' |  | עמדה | שם |
| --- | --- | --- | --- |
| 21 | איטליהאיטליה | בלם | מתיה ויטי  (בהשאלה מניס) |
| 22 | גרמניהגרמניה | מגן | ג'רמי טוליאן  |
| 23 | איטליהאיטליה | קשר | כריסטיאן וולפאטו  |
| 24 | רומניהרומניה | קשר | דניאל בולוקה  |
| 25 | איטליהאיטליה | שוער | ג'אנלוקה פגולו  |
| 28 | איטליהאיטליה | שוער | אלסיו קראניו  (בהשאלה ממונצה) |
| 35 | איטליהאיטליה | קשר | לוקה ליפאני  |
| 42 | נורווגיהנורווגיה | קשר | כריסטיאן תורסטוודט  |
| 43 | סקוטלנדסקוטלנד | מגן | ג'וש דויג  |
| 44 | ברזילברזיל | הגנה | רואן טראסולדי  |
| 45 | צרפתצרפת | חלוץ | ארמאנד לוריינטה  |
| 47 | איטליהאיטליה | שוער | אנדראה קונסילי  |
| 92 | מרטיניקמרטיניק | חלוץ | גרגואר דפרל  |

 |

קישורים חיצוניים
----------------

ויקישיתוף מדיה וקבצים בנושא **ססואולו** בוויקישיתוף
* אתר האינטרנט הרשמי של ססואולו (באיטלקית)
* ססואולו, ברשת החברתית פייסבוק

* ססואולו, ברשת החברתית אקס (טוויטר)

* ססואולו, ברשת החברתית אינסטגרם

* ססואולו, סרטונים בערוץ היוטיוב

* פרופיל, באתר Transfermarkt

הערות שוליים
------------

1. ↑  Rosa, U.S. Sassuolo Calcio (באיטלקית)

| איטליהאיטליה ליגת העל האיטלקית, עונת 2023/2024 |
| --- |
| 

|  |
| --- |
| אודינזה • אטאלנטה • אינטר מילאנו • אמפולי • בולוניה • גנואה • הלאס ורונה • טורינו • יובנטוס • לאציו • לצ'ה מונצה • מילאן • נאפולי • סלרניטנה • ססואולו • פיורנטינה • פרוזינונה • קליארי • רומא |

 |